|  |
| --- |
| PLAN I PUNËS |
| **2025** |
|  |



**Republika e Kosovës**

Republika Kosovo / Republic of Kosovo

**Drejtoria për Shërbime Publike**

***Komuna e Rahovecit***

*Opština Orahovac / Municipality Rahovec*



Punuar në nëntor, 2024

PËRMBAJTJA

[DREJTORIA PËR SHËRBIME PUBLIKE 1](#_Toc25771540)

[Prioritetet e Drejtorisë së Shërbimeve Publike 1](#_Toc25771541)

[Tremujori i parë: janar, shkurt, mars 1](#_Toc25771542)

[Tremujori i dytë: prill, maj, qershor 2](#_Toc25771543)

[Tremujori i tretë: korrik, gusht, shtator 2](#_Toc25771544)

[Tremujori i katërt: tetor, nëntor, dhjetor 2](#_Toc25771545)

[Synimet e DSHP-së 2](#_Toc25771546)

# Drejtoria për Shërbime Publike

Drejtoria për Shërbime Publike për vitin 2025 planifikon rritjen e investimeve në infrastrukturë publike, në përmbylljen e zgjerimit të ndriçimit publik smart (ESCO), ndërtimin e rrugëve lokale, zgjerimin e rrjeteve të kanalizimeve fekale si dhe trajtimin e tyre përmes gropave septike (bio septike) mirëmbajtjen e hapësirave publike si dhe investimeve tjera të nevojshme që janë prioritet për qytetarët e komunës sonë.

DSHP këtë plan do të mundohet ta arrijë përmes:

* Implementimit të projekteve kapitale në infrastrukturë publike, në rrugë, në eficiencë të ndriçimit publik dhe në mirëmbajtje, në zgjerim të rrjeteve të ujërave fekale dhe atmosferike, në trotuare si dhe në projekte tjera në interes të qytetarëve,
* Mirëmbajtjes së rrugëve, gjatë dy sezoneve,
* Mirëmbajtjen e hapësirave publike, parqeve, varrezave, lapidarëve, si dhe projekteve tjera që janë implementuar dhe kanë nevojë për mirëmbajtje,
* Implementimin e disa projekteve që janë bashkëfinancim me Ministrinë e Infrastrukturës, MPL-së, MMPH-së si dhe grantet e fituara nga donatorë të ndryshëm si dhe nga granti i përformancës si dhe grante nga fondet e IPA-së

## Prioritetet e Drejtorisë së Shërbimeve Publike

Duke u bazuar në planifikimin e buxhetit, si dhe në planifikimin e bërë nga Drejtoria për investime publike, prioritetet e drejtorisë do të kategorizohen në periudha tremujore.

### Tremujori i parë: janar, shkurt, mars

* Pastrimin e rrugëve dhe trotuareve nga bora dhe intervenimet e tjera emergjente (Janar-Shkurt-Mars 2025);
* Ndertime dhe intervenime sipas nevojës në infrastrukturë (Janar-Shkurt-Mars 2025)
* Heqjen e deponive ilegale të inerteve( Gjatë tërë vitit 2025);
* Analizimin e kontratave dhe përmbushjen e tyre në projektet si: trotuare, rrugë, rreth-rrotullime, hapësira publike, mbikëqyrjen dhe mirëmbajtjen e varrezave të dëshmorëve, të martirëve, të civilëve, po ashtu, të shesheve, pllakave përkujtimore, të hapësirave të gjelbëruara etj.( Gjatë tërë vitit 2025);
* Vazhdimin e projekteve të reja për ndërtimin e rrjeteve të kanalizimit, të rrugëve, trotuareve, etj, (prill-tetor 2025)
* Mbledhja e të hyrave nga sipërfaqet publike sipas rregullores së DSHP-së (gjate tere vitit 2025);
* Mirëmbajtjen e rregullt të kanaleve të ujërave fekale nga kompania KRU-Gjakova si dhe investime të reja në ndërrim të gypave të ujit, zgjerime në ujësjellës dhe investime të reja në bashkëfinancim me komunën;
* Hapjen e procedurave te riasfaltimit te rruges Rahovec-Drenoc e deri ne Sarosh, projekt i bashkefinacuar nga Ministria e Infrastruktures.

### Tremujori i dytë: prill, maj, qershor

* Ndërtimin e rrugëve në qytet dhe fshatrat e komunës sipas prioriteteve dhe planit të prokurimit (2025);
* Ndërtimin dhe mirëmbajtjen e kanalizimeve dhe ndërhyrjet emergjente në disa vendbanime të komunës së Rahovecit (2025);
* Ndërtimin dhe mirëmbajtjen e gropave septike dhe ndërhyrjet emergjente në disa vendbanime të komunës së Rahovecit (2025);
* Ndërtimin e trotuareve në qytet dhe fshatrat e komunës sipas prioriteteve (Gjatë tërë vitit 2025);
* Vazhdimin e projektit me furnizimin me ujë të pijshëm për zonën e III-të në Rahovec duke përfshire fshatrat, Hoqë e Madhe, Zoqisht dhe Opterushë, zona ekonomike, pastaj fshatrat Zatriq, Mrasor dhe Kaznik në bashkëfinancim me KRU Gjakovën, mirëmbajtjen e rrugëve lokale dhe atyre në qytet, muret mbrojtëse sipas prioriteteve etj;
* Vazhdimin e punimeve ne rrugen Sapniq-Nashpall-Vrajak,
* Fillimin e punëve me projektin për sinjalizim horizontal dhe vertikal të rrugëve (Gjatë tërë vitit 2025);
* Vendosjen e disa pengesave në rrugë sipas standardeve të përcaktuara;
* Inicimin, analizimin e madhësisë dhe dendësisë së qarkullimit në rrugët e qytetit për verifikimin e senseve të lëvizjes;
* Digjitalizimin e infrastruktures publike;
* Vendosjen e pritoreve te reja per pritjen e udhetareve,
* Krijimin e shtigjeve të reja për biçikleta dhe këmbësorë në zonën urbane,
* Kijimin e infrastrukturës së nevojshme për personat me nevoja të veqanta,
* Në bashkëpunim me policinë e Kosovës dhe kompaninë për autobartje të veturave, do të ketë angazhim gjatë gjithë vitit 2025,

### Tremujori i tretë: korrik, gusht, shtator

* Vazhdimin e projektit të ndërtimin të rrugës 4 korsi Rahovec-Xërxë, fazën përfundimtare;
* Vazhdimin e ndërtimit të rrugëve lokale qytet dhe në të gjitha vendbanimet e komunës sonë;
* Vazhdimin dhe perfundimin e ndërtimit të 6 segmenteve rrugore në qytet, bashkëfinancim me Ministrinë e Infrastrukturës,

### Tremujori i katërt: tetor, nëntor, dhjetor

* Menaxhimi i deponive për mbeturina nga demolimet dhe ndërtimet;
* Eliminimin e të gjitha deponive ilegale- inerteve;
* Në bashkëpunim me KEDS do të caktojmë prioritet për shtrirjen e rrjetit elektrik si dhe vendosjes së trafove sipas kërkesave të qytetarëve;
* Ne bashkepunim me KRU Gjakoven do te implemntojme projekte kapitale ne zgjerimin dhe ndrrimin e gypave per uje te pijshem,
* Përmbylljn e disa projekteve kapitale,
* Përgatitjen në fund-vit për mirëmbajtjen e rrugëve gjate sezonit dimëror,
* Raportin vjetor të drejtorisë, planin vjetor të prokurimit, planin vjetor të drejtorisë për vitin që vjen!

## Performanca komunale dhe indikatorët e shërbimeve publike

6 fusha dhe 23 tregues janë në Drejtorinë e Shërbimeve Publike

**Fusha 8; Hapësirat Publike**, janë 3 tregues, ne perqindje prej (28.86, 99.08 dhe 96.69 %), totali 74.87 %, **ndersa** **synimi eshte ne rritje ne perqindje totale deri 90%,**

**Fusha 9; Infrastrukturë rrugore**, janë gjithsej në këtë fushë 7 tregues, përmirësime kemi në shtigjet urbane të biçikletave, është rritur përqindja në krahasim me vitin paraprak 72.38%, **ndersa** **synimi eshte ne rritje ne perqindje totale deri 80 %,**

**Fusha 10; Transporti publik,** janë 3 tregues, në këtë fushë kemi 100 %, **synimi eshte te jete poashtu 100%**

**Fusha 11.1; Uji i pijshëm**, 2 tregues janë gjithsej, ku komuna jonë mbulohet me 100 % të mbulueshmërisë së territorit, **synimi i njejte eshte qe ky tregues te jete 100 %**

**Fusha 11.1.2; Kanalizimi**, në këtë fushë janë gjithsej 3 tregues, dy tregues janë 100 % ndërsa treguesi i tretë që i përket impiantit të ujërave të zeza është i ngrirë për shkak kostove të mëdha që kanë këto projekte, **synimi i njejte eshte qe ky tregues te jete 100 %**

**Fusha 11.1.3; Menaxhimi i mbeturinave**, jane gjithsej 5 tregues në këtë fushë, komuna jonë është duke realizuar në tërsi planin në menaxhim të mbeturinave, sfidë mbetet taksa për mbeturina që parashihet të filloj nga viti 2024, ku pritet të implmentohet në komunë si takes, 100%

## Synimet e DSHP-së

Përkushtim i veçantë i DSHP-së do të jetë përmirësimi i infrastrukturës publike për qytetarët e komunës sonë. Në kuadër të infrastrukturës parashihet që kujdes i shtuar do të jetë te:

* Trajtimi i ujërave atmosferik në qytet dhe fshatra te komunës sone,
* Infrastruktura publike në rrjetin e kanalizimeve fekale dhe gropave septike, zgjerimet,
* Ndërtimi i rrugëve lokale, përfundimi i ndriçimit publik smart, trotuaret dhe mirëmbajtja e hapësirave publike.
* Digjitalizimi i infrastrukturës publike,
* Vendosja e panelave solare në institucione publike si dhe ne zvogëlim të shpenzimeve të energjisë përmes platformave tjera digjitale.

**Drejtoria për Shërbime Publike**